Mies ryösti kaupan aseella uhkaamalla
Sunnuntai 24.10.2010 klo 19.36 Poliisi etsii Kalannin Siwan ryöstänyttä miestä.
Kalannin Siwa ryöstettiin sunnuntaina iltapäivällä. Naamioitunut mies uhkasi myyjää käsiaseella, ja onnistui saamaan tältä pienen summan rahaa.Ryöstäjä pakeni kävellen Pankkitielle ja Kantatie 43:n suuntaan, jossa häntä odotti sininen ja sedan-mallinen pakoauto.Mies on noin 170 senttiä pitkä ja normaalivartaloinen. Hän oli pukeutunut harmaaseen huppariin, tummiin housuihin, mustaan kommandopipoon ja tummiin sormikkaisiin.Poliisi pyytää ryöstäjän tai auton nähneitä ilmoittamaan havainnoistaan Uudenkaupungin poliisiaseman päivystykseen virka-aikana numeroon 07187 45217. IL